Mapei (selskap)

Mapei S.p.A er et italiensk selskap. Denne artikkelen handler om Mapei AS, som er den norske delen av konsernet. 
Mapei er en industribedrift som ble opprettet i 1976 under navnet Rescon. I 1999 kjøpte det italiensk-eide konsernet Mapei 100 % av aksjene i Rescon. Selskapet endret i den forbindelse navn til Rescon Mapei AS. Høsten 2011 endret selskapet navn til Mapei AS. Hovedkontoret for Norden og Baltikum ligger på Sand i Nord-Odal kommune i Hedmark fylkeskommune. Herfra styres all administrasjon, produksjon og vareutlevering for hele området. Mapei Norge har omtrent 250 medarbeidere, og omsetter for en nær en milliard NOK i det nordiske markedet. Mapei Norden dekker Norge, Sverige, Island, Danmark, Finland, Estland, Latvia og Litauen. Mapei er Nord-Odals største privateide bedrift.


== Mapeis produktområder ==
Mapei er leverandør til bygg- og anleggsbransjen i Norge og de nordiske landene.
Produktgrupper:

Produkter for sparkling og behandling av gulv i industrien
Spesialmørtel for betongrehabilitering
Produkter for overflatebehandling av betong
Tilsetningsstoffer til betong og mørtel
Produkter for vanntetting, injeksjon og beskyttelse
Produkter for trinnlydsisolasjon og våtrom
Produkter for tunnel og anlegg
Fugemasser og lim til keramiske fliser og naturstein
Lim for alle typer gulv- og veggbelegg
Epoksy- og polyuretanprodukter for injeksjon, liming og beskyttelse
Malehjelpemidler for sementproduksjon
Produktsystemer for olje- og gassinstallasjoner


== Mapei i dag ==
Mapei i Nord-Odal har ett av Mapei-konsernets 28 forskningssentra. Utvikling av nye produkter og optimalisering av eksisterende produkter spesielt med tanke på nordisk klima er hovedfokus i FoU-senteret. Senteret er tredelt, innen mørtel, herdeplast og tilsetningsstoffer til betong.


== Detaljert om Mapeis utvikling ==
1976 Rescon AS ble etablert, og flyttet i 1977 til Sand i Nord-Odal.
1983 Rescon etablerer datterselskapet Resconsult.
1998 Rescons nye mørtelverk i drift.
1999 – 2000 Rescon blir kjøpt av det internasjonale Mapei-konsernet, og navnet endres til Rescon Mapei.
2003 Rescon Mapei tar i bruk nytt distribusjonssenter for Norden og Baltikum på Sagstua.
2003 – 2006 Rescon Mapei investerer kraftig i produksjonsanlegget på Sagstua.
2006 Norges forskningsråd utpeker Concrete Innovation Centre (COIN) til nasjonalt Senter for Forskningsdrevet Innovasjon (SFI). Rescon Mapei er deltager i senteret som har som hovedmål å bli ledende i Europa innen betongforskning.
2007 Rescon Mapei åpner nytt FoU- og teknisk senter, samt ny fabrikk for tilsetningsstoffer til betong og sementproduksjon.
2010 Rescon Mapei tar i bruk STC (Shotcrete Test Center) med mulighet til å teste sprøytebetong i fullskala.
2011 Rescon Mapei bytter navn til Mapei AS.
2012 Mapei AS etablerer kontor i Riga, Latvia.
2014 Mapei AS investerer i nytt produksjonsanlegg, UTT.
2015 Mapei AS åpner nytt kurs- og opplæringssenter på Sagstua.
2015 Mapei AS åpner nytt hovedkontor og logistikksenter for Danmark i Vejen.
2017 Mapei AS etablerer et miljøprosjekt for resirkulering av betong og betongavfall.
2018 Mapei AS ferdigstiller første trinn i utbyggingen av nytt fabrikkanlegg i Nord-Odal.
2019 Mapei AS kom til finalen i årets LEAN-bedrift i Norge.
2019 Mapei AS mottar Great Place to Work-sertifisering.
2019 Den nye fabrikken i Nord-Odal åpner 1. oktober.


== Mapei - starten ==
Mapei tidligere Rescon ble grunnlagt av Geir og Odd Tjugum, og Svein Kjennerud i 1976. Da bedriften ønsket å starte med produksjon av mørtelprodukter og lager for disse i Nord-Odal, ble det fattet et vedtak i kommunestyret å tilby om rimelige lokaler og tomt til bedriften. Forutsetningen var at kommunens tekniske etat skulle overta bygningsmassen vederlagsfritt hvis prosjektet mislykkes. Dette var et politisk vedtak som fikk mye oppmerksomhet i 1976. Rescon mislykkes ikke, og er i dag Nord-Odals største, private bedrift.
Geir Tjugum var bedriftens administrerende direktør frem til Trond Hagerud tok over i 1998.
I kjølvannet av Mapeis utvikling har flere bedrifter blitt etablert, blant annet Resconsult og Ruuds Transport. Resconsult er et firma som rehabiliterer betongkonstruksjoner.


== Referanser ==


== Eksterne lenker ==
Offisielt nettsted 
(en) MAPEI – kategori av bilder, video eller lyd på Commons